M. K.: Tallinnas on vanalinn, mille pärast siia tullakse, ent siin ei ole enam ruumi liikuda ja kogu teenuste väli on mõeldud turistile. Meie mõte on seda ala laiendada ehk siis tekitada uued "vanalinnad" praeguse keskse vanalinna ümber. Ja seda saab teha miljööaladel: luua seal kvaliteetsem elukeskkond, selline, mida tullakse ka väljastpoolt vaatama. Siin on juba välja kujunenud oma ruumistruktuur, aga seda võiks rohkem välja mängida ja siduda, et see oleks ka turistile  huvitav.